b'\n_START_ARTICLE_\nCinema (lehti)\n_START_PARAGRAPH_\nCinema oli vuosina 1936\xe2\x80\x931956 ilmestynyt italialainen elokuva-alan aikakauslehti._NEWLINE_Benito Mussolinin pojan Vittorion vuosina 1938\xe2\x80\x931943 johtama Cinema oli fasistisen Italian t\xc3\xa4rkeimpi\xc3\xa4 elokuvalehti\xc3\xa4. Taustastaan huolimatta se oli avoin my\xc3\xb6s vasemmistolaisille mielipiteille. Vuodesta 1941 l\xc3\xa4htien lehdess\xc3\xa4 vaikutti Giuseppe De Santisin johtama kriitikkoryhm\xc3\xa4, jonka toiminta johti osaltaan italialaisen neorealismin syntyyn._NEWLINE_Toisen maailmansodan j\xc3\xa4lkeen Cinema jatkoi ilmestymist\xc3\xa4\xc3\xa4n vuonna 1948 tarjoten j\xc3\xa4lleen foorumin erilaisille elokuvateoreettisille n\xc3\xa4kemyksille. Ajan mittaan se muuttui kuitenkin tavanomaisemmaksi elokuvalehdeksi. Lehden vuonna 1955 alkanut kolmas ilmestymiskausi p\xc3\xa4\xc3\xa4ttyi jo seuraavana vuonna.'